Transportatorii nemulțumiți de piața RCA
Asigurarea auto obligatorie (RCA) reprezintă un domeniu în care lucrurile nu funcționează, deoarece milioanele de lei cotizate de proprietarii de autovehicule din țara noastră sunt fie deturnate fraudulos, cum s-a întâmplat cu recentele falimente, fie sunt efectiv înregistrate ca profituri uriașe de firmele care emit polițele RCA, afirmă reprezentanții Confederației Transportatorilor și Operatorilor Autorizați din România (COTAR) într-o scrisoare deschisă adresată astăzi liderilor coaliției de guvernare, premierul Marcel Ciolacu și Nicolae Ciucă - președintele Senatului.